ארזה רון

ארזה רון (נולדה בשנת 1934) היא פרופסור אמריטה בפקולטה לכימיה בטכניון שם שימשה כראש המכון למצב מוצק. מחקריה עוסקים בתחומי הכימיה הפיזיקלית ומוליכים למחצה.

אודות 
רון עשתה את לימודיה היסודיים ברעננה ואת לימודיה התיכוניים בתיכון חדש בתל אביב. רון סיימה את לימודיה בכימיה בטכניון, שם עשתה את התואר הראשון (1957), השני (1959) ואת הדוקטורט (1961). בין השנים 1961 ל-1963 עשתה לימודי פוסט דוקטורט באוניברסיטת פרינסטון. בשנת 1965 הצטרפה כחברת סגל לפקולטה לכימיה בטכניון.

רון שימשה כחברה במועצה להשכלה גבוהה ובאוגוסט 1998 נתמנתה לחברה בוועדה למינוי פרופסורים למדעים מדויקים במוסדות לא אוניברסיטאיים.

בשנים 2003–2007 שימשה נשיאת המכללה האקדמית גליל מערבי.

רון חתמה על עצומה הקוראת לשמירה על סביבת מורד נחל הקישון כשטח פתוח. בשנת 2007 קראה להגביל את האפשרות להקים מכללות פרטיות בישראל מחשש שהן תפגענה במכללות הציבוריות.

נשואה לפרופסור עמירם רון ואם לשלושה. בתה היא פרופסור דנה רון.

קישורים חיצוניים 
 דף אישי, באתר הטכניון

הערות שוליים

סגל הטכניון: כימיה
נשיאי מכללות בישראל
כימאיות ישראליות
כימאיות פיזיקליות
בוגרות תיכון חדש
בוגרי תיכון חדש
בעלות תואר דוקטור מהטכניון - מכון טכנולוגי לישראל
בעלי תואר דוקטור מהטכניון - מכון טכנולוגי לישראל
מדענים ישראלים
ישראליות שנולדו ב-1934
ישראלים שנולדו ב-1934